CELEX: 32019D0052
Language: el
Date: 2018-12-20 00:00:00
Title: Απόφαση (ΕΕ) 2019/52 του Συμβουλίου, της 20ής Δεκεμβρίου 2018, με την οποία παρέχεται εξουσιοδότηση για την έναρξη διαπραγματεύσεων με σκοπό τη σύναψη συμφωνίας για την τροποποίηση της υφιστάμενης δασμολογικής ποσόστωσης για το κρέας πουλερικών και τα παρασκευάσματα κρέατος πουλερικών και για την τροποποίηση του υπάρχοντος δασμολογικού καθεστώτος για άλλα τεμάχια πουλερικών, που καθορίζεται στο παράρτημα I-A του κεφαλαίου 1 της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου

14.1.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 10/62
               
            
         ΑΠΟΦΑΣΗ (ΕΕ) 2019/52 ΤΟΥ ΣΥΜΒΟΥΛΙΟΥ
         της 20ής Δεκεμβρίου 2018
         με την οποία παρέχεται εξουσιοδότηση για την έναρξη διαπραγματεύσεων με σκοπό τη σύναψη συμφωνίας για την τροποποίηση της υφιστάμενης δασμολογικής ποσόστωσης για το κρέας πουλερικών και τα παρασκευάσματα κρέατος πουλερικών και για την τροποποίηση του υπάρχοντος δασμολογικού καθεστώτος για άλλα τεμάχια πουλερικών, που καθορίζεται στο παράρτημα I-A του κεφαλαίου 1 της συμφωνίας σύνδεσης μεταξύ της Ευρωπαϊκής Ένωσης και των κρατών μελών της, αφενός, και της Ουκρανίας, αφετέρου
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφοι 3 και 4,
         Έχοντας υπόψη τη σύσταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου (1) («συμφωνία σύνδεσης») υπεγράφη στις Βρυξέλλες την 21η Μαρτίου και 27η Ιουνίου 2014. Εφαρμόστηκε προσωρινά από την 1η Ιανουαρίου 2016 και τέθηκε σε ισχύ την 1η Σεπτεμβρίου 2017.
                  
               
                     (2)
                  
                  
                     Από τα μέσα του 2016 εισάγεται από την Ουκρανία στην Ένωση ένας νέος τύπος τεμαχίου πουλερικών υπό τις δασμολογικές κλάσεις ΣΟ 0207 13 70 («άλλα τεμάχια, νωπά ή κατεψυγμένα») και ΣΟ 0207 14 70. («άλλα τεμάχια κατεψυγμένα») Οι εν λόγω εισαγωγές αυξήθηκαν σημαντικά και ανήλθαν σε 25 000 τόνους το πρώτο εξάμηνο του 2018. Βάσει της συμφωνίας σύνδεσης, οι εν λόγω εισαγωγές μπορούν να εισέρχονται στην αγορά της Ένωσης με μηδενικούς δασμούς και χωρίς ποσοτικά όρια.
                  
               
                     (3)
                  
                  
                     Ο νέος τύπος τεμαχίου πουλερικών αποτελείται από ένα παραδοσιακό στήθος μαζί με τα βραχιόνια οστά από τις φτερούγες και, μετά από ελάχιστη μεταποίηση στην Ένωση, μπορεί να διατεθεί στην αγορά της ως στήθος πουλερικών. Κατά συνέπεια, οι απεριόριστες εισαγωγές των εν λόγω τεμαχίων συνεπάγονται τον κίνδυνο υποβάθμισης των όρων υπό τους οποίους μπορούν να εισάγονται στην Ένωση τα παραδοσιακά τεμάχια στήθους πουλερικών βάσει της συμφωνίας σύνδεσης, και ιδίως των ποσοτικών περιορισμών με τη μορφή δασμολογικής ποσόστωσης.
                  
               
                     (4)
                  
                  
                     Θα πρέπει, επομένως, να ξεκινήσουν διαπραγματεύσεις με στόχο τη σύναψη συμφωνίας για την τροποποίηση της συμφωνίας σύνδεσης όσον αφορά το μέγεθος της δασμολογικής ποσόστωσης για το κρέας πουλερικών και τα παρασκευάσματα κρέατος πουλερικών και την επανεισαγωγή του δασμού μάλλον ευουμένου κράτους για εισαγωγές από την Ουκρανία πέραν από την ανωτέρω ποσόστωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Επιτροπή εξουσιοδοτείται να διαπραγματευτεί, εξ ονόματος της Ένωσης, τροποποίηση του δασμολογικού καθεστώτος της ΕΕ για τις δύο δασμολογικές κλάσεις ΣΟ 0207 13 70 και ΣΟ 0207 14 70«άλλα τεμάχια, νωπά ή κατεψυγμένα» στο παράρτημα I-A του κεφαλαίου 1, καθώς και της δασμολογικής ποσόστωσης για το κρέας πουλερικών και τα παρασκευάσματα κρέατος πουλερικών στο προσάρτημα του παραρτήματος I-A της συμφωνίας σύνδεσης.
         
         
            Άρθρο 2
            Οι διαπραγματεύσεις διεξάγονται στη βάση των οδηγιών διαπραγμάτευσης του Συμβουλίου που παρατίθενται στην προσθήκη στην παρούσα απόφαση.
         
         
            Άρθρο 3
            Οι διαπραγματεύσεις διεξάγονται σε διαβούλευση με την επιτροπή εμπορικής πολιτικής ως προβλέπεται στο τρίτο εδάφιο του άρθρου 207 παράγραφος 3 της συνθήκης για τη λειτουργία της Ευρωπαικής Ενωσης.
         
         
            Άρθρο 4
            Η παρούσα απόφαση απευθύνεται στην Επιτροπή.
         
         
            Βρυξέλλες, 20 Δεκεμβρίου 2018.
            
               
                  Για το Συμβούλιο
               
               
                  Η Πρόεδρος
               
               E. KÖSTINGER
            
         
         
            (1)  ΕΕ L 161 της 29.5.2014, σ. 3.